ตลาดหุ้นเอเชียผันผวนเช้านี้ นักลงทุนเกาะติดผลประชุมเฟด-ECB
ตลาดหุ้นเอเชียผันผวนเช้านี้ จับตาผลประชุมเฟดคาดขึ้นดอกเบี้ย 0.25% ตามคาด
13 ธ.ค. 2560

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในช่วงเช้าวันนี้ ขณะที่นักลงทุนต่างจับตาการประชุมของธนาคารกลางสหรัฐ (เฟด) ที่จะสิ้นสุดในวันนี้ รวมถึงการประชุมของธนาคารกลางยุโรป (ECB) ในวันที่ 14 ธ.ค.
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,879.27 จุด เพิ่มขึ้น 13.10 จุด, +0.06% ดัชนี SSE Composite ตลาดหุ้นจีนเปิดวันนี้ที่ 3,278.40 จุด ลดลง 2.41 จุด, -0.07% ดัชนี HSI ตลาดหุ้นฮ่องกงเปิดวันนี้ที่ 28,856.78 จุด เพิ่มขึ้น 62.90 จุด, +0.22% ดัชนี TAIEX ตลาดหุ้นไต้หวันเปิดวันนี้ที่ 10,447.11 จุด เพิ่มขึ้น 3.83 จุด, +0.04% ดัชนี KOSPI ตลาดหุ้นเกาหลีใต้เปิดวันนี้ที่ 2,462.42 จุด เพิ่มขึ้น 1.42 จุด, +0.06% ดัชนี FTSE STI ตลาดหุ้นสิงคโปร์เปิดวันนี้ที่ 3,459.93 จุด ลดลง 5.61 จุด, -0.16% ดัชนี FBMKLCI ตลาดหุ้นมาเลเซียเปิดวันนี้ที่ 1,728.84 จุด ลดลง 0.73 จุด, -0.04% ดัชนี PSE Composite ตลาดหุ้นฟิลิปปินส์เปิดวันนี้ที่ 8,341.81 จุด เพิ่มขึ้น 7.75 จุด, +0.09%
ทั้งนี้ นักลงทุนคาดการณ์เป็นวงกว้างว่า คณะกรรมการกำหนดนโยบายการเงินของธนาคารกลางสหรัฐ (FOMC) จะปรับขึ้นอัตราดอกเบี้ยในการประชุมครั้งนี้
โดย  CME Group ระบุว่า จากการใช้เครื่องมือ FedWatch วิเคราะห์ภาวะการซื้อขายสัญญาล่วงหน้าอัตราดอกเบี้ยสหรัฐ พบว่า นักลงทุนคาดการณ์ว่ามีโอกาสถึง 100% ที่เฟดจะปรับขึ้นอัตราดอกเบี้ยในการประชุมครั้งนี้ โดยนักลงทุนส่วนใหญ่คาดว่าเฟดจะปรับขึ้นดอกเบี้ย 0.25%
 